ສະພາ​ ເອົາ​​ມາດ​ຕະການ ​ຍຸຕິ ການສັນຈອນ ທາງອາກາດ ທີ່ຊັກຊ້າ (ວີດີໂອ)
​ສະພາ​ຕໍ່າສະຫະລັດ ​ໄດ້​ລົງ​ຄະ​​ແນນ​ສຽງ​ຢ່າງ​ຖ້ວມລົ້ນ ​ໃນ​ວັນ​ສຸກ​ວານ​ນີ້ ຮັບ​ຜ່ານ​​ກົດໝາຍ ອະນຸຍາດ​ໃຫ້ກະຊວງ​​ຂົນ​ສົ່ງ ​ປັບປ່ຽນການນຳ​ໃຊ້ງົບປະມານ ຕາມເໝາະສົມ.
ສະພາສະຫະລັດ ໄດ້ສຳເລັດເສັດສິ້ນ ການເອົາມາດຕະການທີ່ ຈະຫຼຸດຜ່ອນ ການສັ່ງພັກການພະນັກງານ ທີ່ເຮັດວຽກຢູ່ຫໍຄວບ ຄຸມການບິນທີ່ເປັນຜົນເຮັດໃຫ້ຖຽວບິນຫລາຍພັນຖ້ຽວ ເກີດລ້າ ຊ້າ ໃນໄລຍະບໍ່ເທົ່າໃດວັນທີ່ຜ່ານມານີ້ ສະພາຕໍ່າສະຫະລັດ ໄດ້ລົງຄະແນນສຽງຢ່າງຖ້ວມລົ້ນ ໃນວັນ ສຸກວານນີ້ ຮັບຜ່ານກົດໝາຍ ອະນຸຍາດໃຫ້ກະຊວງຂົນສົ່ງສາ ມາດນຳໃຊ້ງົບປະມານໃຫ້ເໝາະກັບສະຖານະການໄດ້ຫລາຍ ຂື້ນ ເພື່ອໃຫ້ກະຊວງດັ່ງກ່າວ ຢຸດເຊົາການສັ່ງພັກການພະນັກ ງານຄວບຄຸມການບິນ 1,500 ຄົນ ໃນແຕ່ລະວັນ ໃນເວລາທີ່ມີພະນັກງານຄວບຄຸມການບິນໜ້ອຍລົງ ທີ່ເຮັດວຽກຢູ່ຕາມຫໍ ຄວບຄຸມການບິນ ຕ່າງໆນັ້ນ ບັນດາສາຍການບິນຕ້ອງໄດ້ພາກັນຍົກເລີກຖ້ຽວບິນຫລາຍຮ້ອຍຖ້ຽວ ແລະຍິ່ງ ເຮັດໃຫ້ມີການຊັກຊ້າຕື່ມຂຶ້ນ ຢູ່ໃນທ້ອງຟ້າຄວາມແອອັດຢູ່ແລ້ວນັ້ນ ການເຄື່ອນໄຫວຂອງສະພາຕໍ່າ ມີຂຶ້ນຫຼັງຈາກການລົງຄະແນນສຽງຂອງສະພາສູງ ໃນຕອນ ແລງຂອງວັນພະຫັດຜ່ານມາ ພໍດີກ່ອນໜ້າບັນດາສະມາຊິກລັດຖະສະພາ ພາກັນອອກເດີນ ທາງຈາກນະຄອນຫລວງວໍຊິງຕັນ ໄປພັກຜ່ອນນຶ່ງອາທິດ ທໍານຽບຂາວກ່າວວ່າ ປະທານາ ທິບໍດີ Barack Obama ຈະເຊັນກົດໝາຍໃໝ່ສະບັບນີ້ ຜູ້ແທນສະພາສູງ ທ່ານນາງ Susan Collins ກ່າວວ່າ ການສັ່ງພັກການພະນັກງານຄວບ ຄຸມການບິນ ໄດ້ສ້າງຄວາມລໍາບາກແກ່ຜູ້ເດີນທາງທັງຫລາຍ ທ່ານນາງເວົ້າວ່າ “ທັງໝົດນີ້ເປັນການຕັດງົບປະມານແບບບໍ່ມີຄວາມຮັບຜິດຊອບ ທີ່ມີຜົນ ກະ ທົບຢ່າງຮ້າຍແຮງ ຕໍ່ການເດີນທາງຂອງສາທາລະນະຊົນ ” ບັນດາເຈົ້າໜ້າທີ່ສະຫະລັດ ກ່າວວ່າ ເຂົາເຈົ້າໄດ້ຖືກບັງຄັບ ໃຫ້ສັ່ງພັກການພະນັກງານຄວບ ຄຸມການບິນ 10 ເປີເຊັນ ໃນແຕ່ລະມື້ ເພື່ອໃຫ້ເປັນໄປຕາມແຜນການບັງຄັບທີ່ໄດ້ເລີ້ມມີຜົນ ບັງຄັບໃຊ້ ໃນວັນທີ 1 ເດືອນມີນາ ໂດຍແນ່ໃສ່ເພື່ອຄວບຄຸມການຂາດດຸນງົບປະມານຂອງ ລັດຖະບານທີ່ຮ້າຍແຮງນັ້ນ